
Učitelj katoličke socijalne politike. 
Katoličkoj inteligenciji na razmišljanje. 

„Siluit terra in conspectu eius.“ — 
w Piu grande dei grandi del genio. . 

„La piu grande figura intellettuale di Europa. . . tt 
„II primo pensatore—ii primo maestro del mondo. . 

,,Osservatore Romano “ 20. VIL 
„Temeljne je smjernice katoličke socijalne politike 
zacrtao Papa Leon XIII. . .“ Cathrein. 

Resume. — Leon XIII, mattre de la politique sociale catholique. — Le 20 
juin de cette annee s'est accompli le premier quart de siecle de la 
mort de Leon XIII. Le pontificat de G. Pecci doit etre range parmi 
les plus grands pontificats dans l'histoire de l'Eglise. Homme d'Etat 
ne, diplomate consomme, ii fut aussi philosophe profond et humaniste 
distingue. Son genie a embrasse toutes les branches du savoir et de 
l'art. C'est une des plus fortes intelligences du siecle passe. 

Eleve au siege de Pierre, Leon XIII se trouva en face de trois 
grands ennemis de l'Eglise: le liberalisme, la magonnerie, le socia- 
lisme. Prive du pouvoir temporel, ii domina le monde par sa puis- 
sance morale et intellectuelle. Ses Encycliques, d'un style Ciceronien, 
pleines de pensees elevees, indiquent la voie sure a travers le chaos- 
des erreurs sociales, philosophiques, religieuses et politiques des temps 
modernes. Leon XIU est en effet Pontijex sapieniissimus. L'Encvđi- 
que y ,Rerum novarum” merite une mention speciale — c'est VEvangile 
social de VEglise. La grande Revolution et puis VEtat liberal et laique 
ont conduit a la division de la societe en deux fronts opposes: le 
Capital et le proletariat. D'un cote la richesse accumulee, d'autre la 
misere. Marx a exploite cette misere des proletaires et ii les organisa 
contre l'Etat liberal, contre l'Eglise et la Religion. L'armee rouge 
sonna la revolution et la dictature proletaire. Le conflit social surgit„ 
la lutte des classes ruina le plus grand bien social: la paix et l'ordre 
de la societe. 5 [) 

Les enfants de l'Eglise, comme Ketteler, les disciples de Uecole de 
Liege .. .dans ce conflit se rangerent du cote du peuple contre la plu- 
tocratie liberale. Les millieux conservateurs regardaient d'un oeil sce- 
ptique ce mouvement des democrates catholiques. En ce moment Le¬ 
on XIII eleve la voix en javeur des travailleurs. L'Encyclique Rerum 

novarum dontie la regle pour la solutlon de la question sociale, ct 
en particulier de la question des ouvriers. Sans 1 Eglise ii est impos- 
sible de resoudre ce grand probleme. La doctrine socialiste est dange- 
reuse, elle est injuste et revolutionnaire. Elle est nuisible aux ouvriers, 
car elle leur renie le droit de propriete; elle est revolutionnaire, car 
au lieu de guerir les relations sociales, elle les empire. La question 
ouvriere ne peut etre resolue, dit le Pape, que par une cooperation 
intime de l'Eglise, de l’Etat et des ouvriers eux-memes. La question 
sociale, ii faut le savoir, n'est pas une question uniquement du pain 
quotidien, elle est aussi une question morale — sans l’Evanigle elle ne 
sera jamais reglee et ordonnee. La vie sociale doit reposer sur la ju- 
stice sociale et la charite chretienne. 

Saint Pere rejette le systeme liberal, qui du haut de son agnosti- 
cisme, ou ii s'est enferme, regarde le duel des classes sociales. II re¬ 
jette aussi la theorie socialiste, car l'Etat ne peut pas en maitre 
absolu dicter les Solutions sociales. II faut choisir la voie moyenne. 
Leon XIII accentue les droits des individus et des familles contre 
l’omnipotence de l’Etat, ii est le gardien du droit naturel. L Encycli- 
que Rerum novarum est la Summa socialis des chretiens. C'est pour- 
quoi les ouvriers chretiens et toute l'Eglise glorifient le nom et benis- 
sent la memoire de ce grand Pontife. 

Na 20 lipnja prošlo je 25 godina, otkad je zaklopio svoje 
umrle oči velikan na Petrovu tronu-neumrli Leon XIII. Papa reli¬ 
giozne, moralne, intelektualne i socijalne restauracije. Na osvitu 
novog doba intuirao je budućnost i Crkvi je u baštinu ostavio 
bogatu, potpunu obranu. Rijetko je kad u povijesti Papin Prijesto 
sjao većim sjajem: moralni auktoritet Leona XIII. takmio se je 
s političkom snagom Inocenta III. 

Prigodom 25-godišnjice njegove smrti svečano i dostojno su 
ga komemorirali smotre i listovi. Uspomena je njegova živa i 
slavna. Slavi ga i divi mu se Crkva i kršćanski puk. Društva 
Katoličke Akcije po ci j elorn teritorij u Crkve održali su 
svečane sjednice u slavu velikoga Leona proučavajući i prihvaća¬ 
jući njegov veliki nauk — kršć. socijalnu misao. On se je jako i 
umno oprao socijalnim herezama liberalnog agnosticizma i soci¬ 
jalističke revolucije darovavši Crkvi svoje enciklike — njezino so¬ 
cijalno evanđelje. Svojom je pronicavom, umnom, dalekovidnom 
vjerskom, moralnom i socijalnom akcijom Crkvu podigao u oči¬ 
ma čitavoga svijeta kao sjajni svjetionik pravde, mira i nenatkri- 
ljivoga auktoriteta. Čisti je nauk evanđelja suprotstavio materija¬ 
lističkom egoizmu, i borbu klasa otupio harmonijom individualnih 
i klasnih prava prema zahtjevu socijalne pravde i kršćanske ljubavi 
Leon je temeljni kamen nove epoke u razvoju kršćanske civilizacije. 

Velik je Leon Papa: velik u dogmatici, velik u bibliji i litera¬ 
turi, velik u sociologiji i politici. Divan um. Genij mikelanđelov- 
skih linija: u svakoj njegovoj akciji i incijativi sja dubina i oštri¬ 
na uma, sja ljepota i čar forme, sja snaga i neslomljivost silne 
volje. Stvara nacrte, izbira sredstva, upriličuje im taktiku. 

U Luteranu počivaju kosti ovog velikana Crkve. Dok je digao 
svoju ruku na blagoslov, on predstavlja Novi Savez između Crkve 
i Naroda, između Krista u osobi Njegova Zamjenika, koji uči 
ljubav, pravdu i istinu i radnog naroda, koji oslanja svu snagu 
svojih socijalnih prava na kršćanskoj pravdi i evanđeoskoj istini. 
Leonova katolička ideja u socijalnom ruhu zakrčila je put bujici 
socijalne revolucije, koju veličaju Marksovi učenici —a u kojoj su 
katastrofalne, otrovne klice za mirni, napredni, solidni socijalni 
iivot i kulturni napredak čovječanstva. U Leonovoj uzdignutoj 
desnici treba vidjeti simbol i socijalne misije Crkve, koja je u 
svijetu da blaži moralne i materijalne bijede i nevolje trpećega 
čovječanstva. 

1. Život i djela. 

Bio je aristokrat. Rođeni diplomat. Finoća mu je u krvi, a 
odlučnost mu je ulijevala načelnost, koja je odgojila sve moći 
njegova velikoga duha. I kao svećenik i kao biskup i kao Papa: 
isto misli, isto ljubi. Bio je kršćanski filozof: skolastik nad sko- 
lasticima svojeg doba. Njegov intelektualni odgoj u duhu vječne 
filozofije tumači nam čitav kolosalni njegov preporodni rad sa 
Stolice Petrove. 

Masonerija je 70-ih godina prošlog vijeka podupirala i libe¬ 
ralizam i socijalizam u Italiji protiv Pape. Leon je odmah nastu¬ 
pio kao Uč i telj. Mačem vatrenog Keruba kida tamu i propovi¬ 
jeda istinu. Fiat Lux — zagrmio je s Petrova Prijestolja. I već pr¬ 
ve godine svojega Pontifikata izdaje encikliku ,,Quod apostolici 
muneris” dižući svoj glas protiv socijalizma . God. 1884. izdaje 
encikliku protiv masonerije „ Hamanum genus,” a god. 1888. onu 
„Libertas” protiv liberalizma. Tri en nklike, protiv triju zabluda 
prošlog vijeka. 

Bitka je započela. Leon je doktrinarac, ideolog: uči čiste, 
zdrave ideje. On će okupiti katolike u obrambene organizacije na 
svim područjima života. Od časa publikacije ovih triju programat- 
skih enciklika on ne miruje. Uvijek, u svakoj prigodi, u govorima 
i apostolskim pismima raskrinkava ova tri kivna neprijatelja Crkve 

i kršćanskih načela. I kao sijedi starac on nastupa energično, odlu¬ 
čno: njegov je pogled pun svijetla, koje osvijetljuje puteve kat., 
borcima u borbi protiv masonerije, socijalizma i liberalizma. 

Leon nije bio negativan duh: on je bio nadasve pozitivan.. 
Na bazi potpune vjere htio je rekonstrukciju društva boreći se 
protiv naturalizma i racionalizma. Oni su mu otrovni učitelji oho¬ 
losti i otpora protiv Božjeg i ljudskog auktoriteta. Zato on uvijek 
dozivlje u pamet modernom čovjeku Boga, kojeg je zaboravio. 
Leon hoće da ga opet uvede u svijet, jer ono bez Njegove istine 
ostaje u tami. Bez Njega i same socijalne vrednote padaju i pro¬ 
padaju. Zato on veli, da se mora ,, riportare la dottrina e la pra- 
tica del cristianesimo nella vita privata e in tutte le parti della vi¬ 
ta publica. Questo e 1' unico efficacissimo mezzo per guarire i 
mali, per allontanare i pericoli, che premono da ogni parte" (Os- 
ser. Rom. 1928, 21. srpnja.) 

Stoga skreće svoj pogled učitelja i liječnika na obitelj, na 
odgoj djece, na politički auktoritet i na kršć. konstituciju država. 
O svim ovim problemima on izdaje enciklike. Već u ona vremena 
on je doviknuo u enciklici ,, Immortale Dei " raznim etatističkim 
učiteljima: ,, Države ne mogu se vladati, bez pogibelji da postanu 
bezbožne, kao da Bog ne opstoji, ili se ne obzirati na vjeru kao 
na nešto vanjsko i od nikakove važnosti, ili indiferentno prihva¬ 
titi jednu koju mu drago između mnogih; naprotiv su dužne čas¬ 
titi Boga u onoj formi i na onaj način, kako to Bog hoće.” Zato 
on svrće pažnju države na dužnu ljubav i posluh prema jednoj, 
pravoj Crkvi Kristovoj, koja je Jedina pozvana da vodi ljude k 
postignuću svrhunaravnih dobara. Država je u ovoj njezinoj mi¬ 
siji mora potpomagati. Tim više je mora potpomagati, jer je ona 
od velike koristi i samom građanskom društvu, da nebi mogla 
biti od veće, sve da bi samo u tu svrhu i bila ustanovljena. Zato 
Sv. Otac obrađuje i osvjetljuje dužnosti građana katolika prema 
državi. 


2. Otac radnoga naroda. 

Marks je doviknuo: „ P r o 1 e t e r i c i j e 1 o g s v i j e t a, uje¬ 
dinite se!” I bijednici, sirotinja, radnici: mali, goli, isisavani 
narod okupio se je oko židovskoga učitelja. Kleli su svoj udes, 
proklinjali gospodare i bogataše psovali nebo i Crkvu. Evropom 
je zaorio poklik na revoluciju: radnikovo je srce bilo puna bijesa 
i nastrane volje da krade i ruši. Radničke mase, otrgnute uplivu 

■Crkve postale su brutalne i divlje, goropadne, žedne krvi i osvete. 
Klasnu su borbu agitatori crvenoga pokreta zapalili do ludila: bi¬ 
jes nemirnih masa narušio je socijalni mir i poredak. Bilo je 
očajno: doba orgija, hula, psosti i te.ora. 

Vatikanski stražar zapažao je i bdio. S visokoga apoštolskog 
trona motrio je previranje masa. Trpio je radi krivih nauka i 
bratoubilačke borbe. I umiješa se u borbu. Poslije dugih bdjenja 
i zrelih promatranja stvara epokalno djelo, puno božanskog svi¬ 
jetla i zdrave socijalne nauke — „ Rerum novarum Izdao je 
ovu encikliku 15. svibnja 1891. Dan će taj ostati zlatnim slovima 
napisan u kulturnoj i socijalnoj povijesti Crkve. Leon je nastupio 
kao Otac i Učitelj. Naviješta mir, ljubav, vjeru protiv bru¬ 
talnog materijalizma, kojemu je alfa i omega socijalnog problema 
— trbuh. Za nj je socijalno pitanje pretežno problem religiozno- 
moralni duše. 1 stoga spada pod kompetenciju Crkve i njezina 
Magisterija. On tvrdi o ovom pitanju: ,,E di pieno nostro di- 
ritto”, jer je nemoguće valjano riješenje ovog teškog problema, 
ako se ne utečeš vjeri i Crkvi. Vjera posvećuje rad: i osnovaše 
se kršćanski sindikati, seoske blagajne, kreditni zavodi, škole za 
radnike i tolike druge socijalne ustanove, koje su nikle na suncu 
kršćanske ljubavi. I dok su se liberalna država i liberalna inte- 
logencija zatvorile u svoj agnostički dvorac, da odatle ravnodušno 
motre borbu socijalnih klasa, dotle Leon XIII. naredi katoličkom 
svećenstvu: „Hajde k narodu i živi s njim, jer nema nikakova 
djela ljubavi, kojem bi se protivilo zvanje katoličkog svećenstva.” 
Na taj način on je odgovorio na abulični indiferentizam liberalne 
inteligencije s obzirom na socijalni problem, i s tom taktikom pre¬ 
sjekao je paklene niti, koje je materijalistička sociologija plela 
oko Crkve. S ,, Rerum novarum ” Leon je povukao Crkvu u viro- 
vito kolo socijalnog života. Uzeo je evanđelje kao bazu socijalne 
akcije. Radi toga ova je enciklika temelj, na kojem će sinovi Cr¬ 
kve ostvariti socijalno kraljevstvo Kristovo u novom društvu. 
Ona udara stalni pravac socijalnim znanostima. I prije Leona neki 
vidovitiji katolici pojedinačno su radili na socijalnom polju. Sad 
Leon angažira čitavu Crkvu u socijalnoj akciji, kao što danas Pijo 
XI. od katoličkog prosvjetnog rada, koji su umni sinovi Crkve 
širili u svijetu, stvara svetu dužnost za cijelu Hijerarhiju oko kr¬ 
šćanske prosvjete. S tim socijalni i prosvjetni rad Katoličkih Po¬ 
kreta u svijetu dobiva svoje najviše priznanje i visoko odobrenje. 
•Socijalni i prosvjetni rad dužnost je svih katolika pod vodstvom 

i s odgovornošću Hijerarkije u kadrovima Katoličke Akcije. Pape 
se upotpunjuju: kontinuitet akcije Duha Svetoga u životu Crkve!' 

3. Naša socijalna misao. 

Socijalizam je indentijicirao sociologiju sa ekonomijom. E- 
nomija je, prema željama marksista, imala da zamijeni sociolo¬ 
giju, koja rješava socijalni problem ne promatrajući ga isključivo, 
kao borbu klasnih interesa već pretežno kao moralno pitanje. To 
je stanovište zauzela i moderna sociologija, koja sita materijalis¬ 
tičke ekonomije, traži duhovni princip za riješenje socijalnog pi¬ 
tanja. Nije više socijalno pitanje isključivo pitanje proletarijata,, 
već čitav socijalni život treba svesti u harmoniju svih socijalnih 
stanica i klasa. Ovo su mišljenje prihvatili svi ozbiljni moderni 
sociolozi... a ono je bilo uvijek centralna misao kršćanske soci¬ 
jalne škole. 

Poslije rata zapažamo, da se posvuda ostvaruje socijalno zako¬ 
nodavstvo, koje postepeno vodi k sreći, miru i napretku. Nažalost 
kod mnogih država pri stvaranju ovih socijalnih zakona nadvladao 
je materijalistički nazor na riješenje socijalnog pitanja: Obezbje- 
đujc se materijalni položaj sirotinje, a malo ili ništa se ne radi 
oko moralnog usavršivanja radnog naroda. To priznaje i nekr- 
šćanski sociolog Roscher. Uprav radi toga svjetski sociolozi ne- 
zadovoljuju se postignutim rezultatima, jer socijalni problem nije 
kadro da riješi samo materijalno obezbijeđenje. Materijalni na¬ 
predak mora ići uporedo s moralnim preporodom svih socijalnih 
jedinica. Tu je ključ za solidno i potpuno riješenje socijalnog pro¬ 
blema. Kršćanska socijalna akcija mora da dade etičku sadržinw 
materijalnom napretku. Treba da obezbijediti radnika, ali ga tre¬ 
ba i civilizirati kultivirajući njegov duh i njegov um. Jedino 
ovim putem postaje čovjek. Usto odgoj socijalnih klasa treba 
da pođe stog gledišta, da je sreća pojedinaca u višoj viziji viso¬ 
kih etičkih ciljeva čovječanstva. S ovakvim riješenjem socijalnog 
problema novo doba sačuvat će i obogatit će baštinu civilizacije, 
koju su ideje kršćanstva: ljubavi, pravde, jednakosti i bratstva 
namrle čovječanstvu. 

4. Magna charta socijalne pravde. 

Leon je izdao tri enciklike, koje rješavaju socijalni problem.. 

<> Rerum novarum ” njegova je magna charta, koja je program ka¬ 
toličke socijalne politike za preporod kraljevstva Kristova u du¬ 
hu evanđeoske ljubavi i Pravde. Usred smo kolosalnog socijal¬ 

nog konflikta: klasa izrabljivanih prijeti terorom, jer kapital 
poput gvozdenog vijka istšče i posljednju kap snage iz kos¬ 
tiju bijednog radništva. Crkva preko „Rerum novarum” svojima 
veli: Ruku na pomoć radnom narodu, koji zloba, požuda materija¬ 
listički egoizam socijalne manjine privilegoranih bogataša siše i 
ispija! Leon osuđuje i onaj kapitalizam, koji nepravedno izra¬ 
bljuje slabost i nemoć radništva, i socijalizam, koji je protiv 
naravnoga prava, a ljudstvo baca u najveće zlo u socijalnu 
revoluciju, krv i nemire. Leon je učitelj socijalnih ideja kršćan¬ 
stva ljubavi i pravde i uči, da ih država mora pomoći, braniti 
i kodificirati u svojem zakonodavstvu braneći prava sviju, ga¬ 
rantirajući slobodu svima. Pa i sami radnici, veli Leon, moraju 
se pomoći vlastitom radničkom organizacijom, koja ima biti bra¬ 
nik radničkih prava, stražar i propovjednik radničke snage. Na 
bazi kršćanskog ćudoređa, dobrim socijalnim zakonodavstvom i 
organizacijom radništva uspjet ce se otupiti socijalne borbe: rad 
i kapital složit će se. Njihova harmonija, ekvilibrij obostranih 
zahtjeva obnovit će socijalni mir i red, a čovjek će u materi¬ 
jalnom blagostanju biti miran, sretan i zadovoljan. Uz tvornice 
niknut će katedrale: simboli materije i duha u poljupcu Kristo¬ 
ve Pravde i Ljubavi. 

Riječ Leona XIII. razvedrila je obzorje. On je kategorički 
ustvrdio, da su nužna dva faktora pri riješenju socijalnog pi¬ 
tanja. Naglasio je utjecaj vjere i Crkve na čisto materijalne pro¬ 
bleme, jer i oni imaju apsolutnu potrebu kršćanske Pravde i 
Ljubavi. Ovaj je nauk skršio svako opravdanje klasne borbe: i 
digao je socijalni problem iz ekonomskog područja u sfere eti¬ 
čke i juridičke. Problem se je stao vrtiti oko ideje slobode: poje¬ 
dinaca, obitelji i klasa te klasne solidarnosti. Ali treba i ovo 
naglasiti: Leon je na ovaj način naglasio nesamo prava već i 
dužnosti radnoga naroda. S tim je porušio idejne temelje socija¬ 
lističke nauke, koja ističući samo radnička prava stvorila je od 
modernog društva atrij pakla — arenu borba i nemira. 

Jednom je rekao neki engleski zastupnik: "Socijalno će pita¬ 
nje riješiti ili nasljednici komunističkoga proglasa Karla Marksa 
ili nasljednici „ Rerum novarum. ’ Marksizam ne može uspjeti, 
jer je čedo materijalizma, koji nije nikakva ideja, koji je negacija 
svake ideje. Časoviti uspjesi dublje će ga pokopati. Poslije agno- 
stičke politike liberalizma Velike Revolucije, koji se je bazirao 
na pretjeranom idividualizmu dvoje s: je dogodilo. Revoluciji je 

uspjelo skršiti solidarizam srednjega vijeka, ali učinivši radnika 
robom ekonomije srušila mu je obitelj, posijala nezadovoljstvo 
— rodio se socijalizam. On je čedo gospodarskog liberalizma. 
Proletarijat je imao da navijesti borbu do istrage onima, koji 
su ga stvorili. I navijestio ju je upavši u drugi ekstrem —i zato 
nije kadar ni eskluzivizam radništva da riješi socijalni problem. 
To su kadri samo učenici Leona XIII. 

Protiv gospodarskog liberalizma prvi je odlučno i ozbiljno 
ustao biskup Ketteler, kojeg Leon zove „Moj prethodnik” 
Bismarck je imao smjelosti da ovoga velikoga biskupa radi nje¬ 
govih socijalnih ideja proglasi antidržavnim elementom. Liberalnu 
državu, osnovanu na ekonomskom liberalizmu, rušile su socijalne 
reforme, koje su propovijedali novi učitelji socijalnog katoli¬ 
cizma. Kettelera su oponašali u Francuskoj De Man, u Švajcar- 
skoj Decurtins, u Engleskoj Manning, u Austriji Vogelsang. .. i 
toliki su drugi radiii. Radili odijeljeno, svaki na svoju ruku. Bez 
jedinstva, bez sistema. 

Usto su katolički redovi bili podijeljeni. Katolički konserva- 
tivci bili su protivnici kršćanskih socijalnih reformi. Bili su 
nesvijesni trabanti liberalne ekonomije. Protiv njih Liege-ska ško¬ 
la, pod vodstvom biskupa Doutrelouxa, u kojoj su se održavali 
socijalni sastanci prema nauci gore spomenutih kršćanskih socio¬ 
loga, propovijedala je novi socijalni nauk, koji je bio prema duhu 
evanđelja: nauk bratske ljubavi, milosrđa, solidarnosti, soci¬ 
jalne pravde i dobrote. Ovaj nauk našao je svoje najveće odobre¬ 
nje u auktoritativnoj rijeći „ Rerum novaramP Njezin je sadržaj 
ovaj. 

Leon XIII. dozivi je u pamet katolicima kako su Isusova 
načela o pravednosti vječna. Ona su rodila tolike spaso¬ 
nosne socijalne ustanove za ublaženje teških bijeda čovječanstva. 
Te bijede stvorile su raspoloženje, koje je rodilo nemilim soci¬ 
jalnim konfliktom. Bližim mu je povodom napredak industrije. 

S tim je izmijenjen odnos između rada i kapitala, gospodara i 
radnika. Kapital se gomila kod malog broja, a siromaštvo se 
uvlači u sve proleterske kuće. Međutim se proletarijat organizira: 
Samosvijestan je i složan-a bezvjerska propaganda i nećudoredni 
život krijepe ga u zlu. Stav je proleterijata uznemirio mnoge: 
učenjaci se bave sa socijalnim pitanjima, a na radničkim i puč¬ 
kim skupštinama raspravlja se o njemu. I legislativa nastoji da 

ga ublaži i donekle riješi. Veli Sv. Otac ,, Nema takovog pitanja 
— kao ono radničko —oko kojeg biše ljudi više trsili." 

Sv. Otac hoće da riješi socijalno, radničko pitanje na bazi 
„ Istine i pravednosti ” Protiv svih zapreka i poteškoća on hoće 
da izgovori svoju auktoritativnu riječ, svoj socijalni nauk. Na to 
ga sili nesnosno stanje radnog naroda, jer se „ ljudima najnižeg 
sloja mora brzo i shodno pomoći, jer najvećma nedostojno bora¬ 
ve u bijednom i nevoljnom stanju Leon tvrdi, da su pravi 
uzročnici ovakovog bijednog stanja: 1. poništenje radničkih kor¬ 
poracija, 2. bezvjerje, tako „da su se s vremenom radnici bez 
obrane predali nečovječnosti gospodara i neobuzdanoj pohlepi 
protivnika. Ovo socijalno zlo povećalo je lihvarstvo i preuzimanje 
poslova i trgovine sa strane „ manjine.” To je uzrok, ,,da je 
premalen broj mogućnika i prebogatih nametnuo ropski jaram 
bezbrojnom mnoštvu beskućnika." 

5. Socijalni nauk Marksa. 

Židov Marks je pobunio i organizirao radništvo. On je ideo¬ 
log socijalizma. Leon veli, da socijalizam raspiruje zavist kod ra¬ 
dnika. Hoće da ukine privatno vlasništvo . Naučava kolektivizam 
materijalnih dobara pod kontrolom općine ili države. Uči, da je 
prenos imovine na zajednicu kadar da izliječi socijalnu nejedna¬ 
kost. 

Socijalistički socijalni nauk Leon krsti kao škodljiv, jer 
samo oteščava borbu radnika oko njihovih prava; nepravedan, 
jer pozakonjuje nasilje; revolucionaran: niječe prave duž¬ 
nosti države i buni građane. 

Socijalni nauk marksista je škodljiv, jer i radnicima gra¬ 
bi slobodu. Znoj radničkog čela, plod radničkih ruku ne ostaje 
kao vlasništvo za radnike: vlasništvo je samo državno. S tim 
radnik gubi slobodu da umnoži svoj posjed i promiče svoje ku¬ 
ćanstvo. 

Socijalistički je socijalni nauk nepravedan, jer niječe 
naravno pravo, koje svaki čovjek ima, t. j. pravo da posjeduje, da 
je vlasnik nečega. „Narav je — uči Papa — čovjeku dala pravo, 
da zasebno posjeduje stvari kao svoje ” U tom se i razlikuje čo¬ 
vjek od životinja. I životinje imaju pravo na uporabu materi¬ 
jalnih dobara; ali čovjek kao razumno biće ima pravo da se do¬ 
brima ne samo služi, nego da ih ,, stalno i zauvijek posjeduje." 

Uostalom zašto bi se imala dati uprava materijalnih dobara 

državi, kad je čovjek stariji nego država: narav mu je dala 
pravo, da brani svoj život i svoja dobra, prije nego li je i postala 
država. Ako socijalizam niječe radniku pravo vlasništva na kuću, 
koju je sagradio, ili na zemljište, koje je obradio — zar nije 
protiv radničkih prava? Radnik ima puno pravo na plod svojeg 
znoja, na svoj rad, ,, plod pripada onima, koji su trud ulagali ” 

tvrdi Leon. Privatno je vlasništvo u zakonu naravi. Građanski 
i Božji zakoni priznaju naravno pravo — ono je baza mirnoga 
socijalnog života. 

Socijalistički je socijalni nauk nepravedan i zato, što 
čovjek po naravno/« pravu glavar je obitelji, mora da se brine 
za budućnost sinova i za života i poslije smrti. Obitelj ima prava, 
koja nijedna država ne može poništiti, „ Jer je starija od države .” 
Pravo vlasništva preneseno na obitelj još je šire, jer otac obitelji 
mora se brinuti za hranu i odgoj djece. Zar može izvršiti tu 
svoju svetu zadaću, ako ne „ posjeduje stvari te nasljedstvom 
ih ne ostavi djeci”? Država ne može da poništi vlast i pravo 
obiteljsko. Građanska vlast ne može i ne smijte segnuti u domaće 
ognjište. Jedino ako je obitelj u veoma teškim prilikama, „ pra¬ 
vedno je, da se javno pomogne u skrajnoj nuždi, jer su pojedine 
obitelji dio države.” Isto tako država može da brani prava jednog 
člana obitelji protiv drugog, ali ,,stim ne otimlje pravo građana.” 
Država ne može protiv očinskih prava i vlasti uvesti vlastitu 
upravu nad sinovima obitelji. To bi bilo protiv naravnog prava. 
Stoga je, tvrdi Leon XIII. socijalni nauk Marksove škole škod¬ 
ljiv i nepravedan. 

On je i revolucionaran: uzrokuje nerede, bune, neslogu, lije¬ 
nost i tučnjavu. Slobodne građane baca u ropstvo države. Zato 
škodljivi, nepravedni i revolucionarni nauk Marksov treba suz¬ 
biti, rušiti, pobijati,” jer škodi i onim istima, kojima bi tre¬ 
balo pomoći.” 

Leon XIII'. brani privatno vlasništvo protiv socijalizma.. 
Ukinuće privatnog vlasništva, podržavljenje svih materijalnih 
dobara, diktatura proletarijata u socijalnom životu... ovi Mar- 
ksovi lijekovi nijesu kadri da riješe socijalno pitanje. Leon XIII.. 
uči, da jedino harmonijski aocijalni rad: Crkve, države i sa¬ 
moga radnoga naroda može da riješi na sreću i zadovoljstvo 
svih socijalnih klasa socijalno pitanje. 

6. Socijalna misija Crkve. 

Sv. Otac tvrdi, da pri riješenju socijalnog pitanja „nije 

vjerojatan nikakav uspjeh bez pomoći Crkve .. ” Svi će ljudski 
napori biti uzaludni, ako se zapostavi Crkva.” Radništvo i dr¬ 
žava moraju tražiti njezinu suradnju, jer je u njezinoj ruci 

— Evanđelje. Ona tim zakonikom i prosvjetljuje umove i „uprav¬ 
lja ćudotedni život pojedinaca.” Ona je kroz svoju čitavu slavnu 
povijest nastojala da socijalnim ustanovama poboljša žalosno sta¬ 
nje beskućnika. Uvijek je bila zato, da se „ potrebama radnika 
što bolje u pomoć doskoči.” Radi toga vjerna svojim tradicijama 
i unaprijed će nastojati da se u smislu favoriziranja radništva 
stvore socijalni zakoni kod svih država. 

7. Socijalni nauk Crkve. 

Crkva je učila i uči, da treba podnositi patnje, nevolje u 
ovom životu kao posljedice istočnoga grijeha. Ona je učila i uči, 
da u socijalnom životu treba podnositi nejednakost, jer to je na 
korist zajednice. „Ne može — uči Leon — najniže biti jednako 
najvišemu.” Svi nemaju isti um, marljivost, zdravlje, snagu. Ljudi 
su se rodili nejednakih moralnih, umnih, fizičkih sposobnosti. 
Otud „nejednak imetak i položaj” u društvu. Ova je nejedna¬ 
kost nužna, jer zajednički život ljudi zahtijeva, da oni imaju 
razne sposobnosti. Zato je „čovječanski trpjeti i patiti.” Ni¬ 
jedna znanost i umjetnost-nije kadra da nas liši ove baštine isto¬ 
čnoga grijeha. Varaju socijalisti, kad propovijedaju raj na zemlji, 
kad obećaju carstvo sreće, mira, raskoši, naslada u ovoj do¬ 
lini suza. Tim lažima veli Leon, „zasljepljuju puk i varaju ga, 
pa će odatle buknuti zla veća od sadašnjih.” 

Crkva uči da narav nije stvorila bogataša i proletere kao dvi¬ 
je socijalne fronte „za neprekidnu klasnu borbu”. To je velika 
socijalistička zabluda. Socijalne su klase u društvu, što su udo¬ 
vi u jednom organizmu. Stvoreni su da rade u svojem području 

— a da harmonički promiču vrhovne ciljeve socijalnog života. 
Jedna klasa ne može biti bez druge. Imovina ne može biti bez ra¬ 
da, niti rad bez imovine. Ova harmonija daje društvu ljepotu i 
mir. Borba je ružna i uvijek rađa neredom, nemirom i surovošću. 

Leon uči, da vjera ima dovoljnu snagu da izmiri rad i kapi¬ 
tal, kapitalista i proletera. Ona jednom i drugom propovijeda 
staleške dužnosti. Radnik ima dužnost da pravedno izvrši, što 
je ugovorio; da ne kvari stvari, koje su mu povjerene; da ne 
dira u osobu gospodarevu; da se ne utječe sili i da ne traži sa¬ 
veznike kod opakih, koji mu uzbuđuju neumjerene nade i luda 










12 


Dr. F. K- Kržanić 


obećanja. Gospodar ima dužnost: da ne gleda u radniku slugu 
ili roba; da štuje u njemu dostojanstvo ljudske, kršćanske osobe; 
da ga čuva od pogibeljnih mjesta i poticaja na grijeh; da ga 
uči štednji i brizi oko kuće; da mu ne nalaže više rada nego 
može učiniti; da mu ne daje takav rad, koji je protiv dostojan¬ 
stva radnika ili radnice. Temeljna je dužnost gospodara da dade 
svakom radniku, što je pravo; da mu da pravednu plaću. Stra¬ 
šan je grijeh ugrabiti ili okrnjiti zasluženu radničku plaću; va¬ 
rati radnika ili ga ubijati velikim kamatama za posuđeni novac. 
Grijesi su to protiv kršćanske socijalne pravde. 

Leon veli, da za riješenje socijalnog pitanja mnogo doprino¬ 
si i gojenje prijateljstva među članovima raznih socijalnih klasa 
i ostvaranje religioznoga nauka Isusa Učitelja. On veli, da je ži¬ 
vot dvostruk: ovozemni umrli i onaj onkraj groba neumrli. Je¬ 
dini neumrli život sankcionira „bitnost i pravi pojam poštenja” — 
tog nužnog elementa socijalnog mira. Stvoreni smo za viša — 
ne za ova prolazna dobra. Zemlja nam je dom progonstva. U 
njem nam malo vrijede zemaljska dobra, čestokrat više škode. 
Krist je odabrao put muka, patnja i nevolja. Boli je ublažio 
„svojim primjerom, milošću i nadom u vječnu plaću.” Bogat¬ 
stvo ne oslobađa od nevolja. Krist veli bogatašima, da će polagati 
,,najstroži račun Bogu o uporabi bogatstva”. 

Filozofija i kršćanska vjera uči nas, da je privatni posjed 
naravno pravo. Ali drugo je pitanje o uporabi posjeda, bogatstva. 
yy Ono mu nije dato kao stvar njegova, već kao stvar opća” — 
i da je dijeli. To je socijalni nauk Pavlov: Bogatašima ovoga 
svijeta zapovjedi, da rado drugima dijele”. Kad bogataš ima što 
mu treba, njemu i njegovima prema dostojanstvu staleža, tad vri¬ 
jedi riječ Kristova: yy quod superest date pauperibus”. Dužnost je 
to kršćanske ljubavi. Krist to toliko preporučuje, da On smatra 
kao da je Njemu dato, što je dato Njegovim siromasima. Bogataši 
tjelesnih ili duševnih dobara sluge su Providnosti na korist širo- 
maha duha i tijela. I ništa više. I ništa drugo. 

Nego Leon uči i siromahe, proletere, da su rad i siromaštvo 
časni. Isus je bio siromašni radnik. Pravo je i potpuno bogatstvo 
ono u kreposti: Bog ljubi pravo, bilo prisilno bilo svojevoljno, 
siromaštvo. Siromaštvo nije sramotno. Rad je častan. Ovo je nauk 
Isusov. Dao ga je zato, jer prolazno bogatstvo mogu tek neki da 
postignu, dok ono duhovno mogu svi. I uprav jer siromasi mogu 
da lakše postanu bogataši duševnih dobara, zato ih Isus milo zove 

blaženima. Zove ih k svojem Srcu, da ih utješi. Od srca ljubi 
one, koji nepravde trpe. Učitelj socijalne pravde bit će strašni 
Sudac socijalnih nepravda. 

Ovaj socijalni nauk Leona sokoli potišteni duh siromaha, 
ništi nadutu oholost bogataša. Ovaj socijalni nauk Evanđelja 
bogataša obogaćuje susretijivošću, a siromaha čednošću. Divne 
ove kreposti rješavaju socijalne konflikte sljubijujući rad i ka¬ 
pital. Nauk Crkve sprijateljuje radnika i kapitalista. On ih ne- 
samo spaja u prijateljstvo: on ih obogaćuje i čistom bratskom 
ljubavlju. Jedan je Otac sviju. Jedno je zajedničko Dobro sviju — 
Dobri Bog. Samo On će učiniti vječno blaženima i bogataše i si¬ 
romahe. Jednako su uzdignuti na dostojanstvo sinova Božjih. 
Isus je „prvorođeni od mnoge braće”. Samo ovaj socijalni nauk, 
Leonov, Crkvin, uklonit će svaku socijalnu borbu. Evanđelje rje¬ 
šava socijalno pitanje: — u istinama Evanđelja divne su i socijal¬ 
ne harmonije. 

8. Socijalne ustanove Crkve. 

Crkva uči, ali Crkva i radi. Ona ne propisuje samo lijekove: 
ona ih pravi i vlastitom rukom pruža bolesnom čovjeku. Stoga 
Crkva i u socijalnom pitanju ,,može najviše”, veli Leon. Njezina 
sredstva imaju božansku snagu, jer im je Isus tu snagu udijelio. 
Ona su jedino moćna da dopru do nutarnjosti čovječje, da sklo¬ 
ne na vršenje dužnosti, na kroćenje strasti, na ljubav prema 
Bogu i bližnjemu. To je krepostan život Kroz vjekove je Crkva 
praktično radila. Krista je propovijedala: a život Boga-Čovjeka 
obuzeo je sve gradove, proniknuo ih je vjerom u Njega, u Nje¬ 
gove zapovijedi i zakone. Treba se vratiti praktičnom kršćanstvu 
— i socijalno će pitanje biti riješeno. Kršćanske su uredbe kadre 
da provedu tu sanaciju. Provele su je toliko puta u povijesti. 

Osobita je briga bila Crkve oko proletera. Uzgajajući bo¬ 
gataše u kreposti, već je s tim indirektno poticala na samilost 
prema siromasima. Usto ih lišava dvojstruke kuge: „pohlepe 
za imetkom i požude za raskošnim uživanjem. Uči ih umjerenom 
životu i štednji oslobađajući ih opačina, koje skroz rastepu naj¬ 
veće imetke i najbogatije baštine.” 

Crkva njeguje i osniva sve one ustanove, koje cijeni kao 
korisne da pomogne njihovoj nevolji. Već u apostolska doba bo¬ 
gatiji bi se kršćani često lišili i imetka, da pomognu siromahe, 
tako „da među njima nitko nije bio siromašan.” Red je đakona 
bio ustanovljen upravo za djela milostinje i darežljivosti. Sv.. 

Pavao išao je na duga putovanja, „da siromašnijim kršćanima 
osobno donese milostinju” Tertulijan nazivlje one milostinje „po¬ 
božne zaklade,” koje su služile za mladiće, djevojke, starce bez 
hranitelja, za pokapanje bijednika i za unesrećene na moru. O- 
tud su crkveni patrimoniji „obiteljski imetak siromaha” 

Crkva je da pomogne sve ljudske bijede osnovala i razno¬ 
vrsne redovničke zavode, tako da nijedna ljudska nevolja nije 
ostala bez njezine pomoći i utjehe. Ona je sve to činila iz ljubavi. 
Današnje laičke države iz mržnje prema Crkvi osnivaju dobro¬ 
tvorne udruge. Ali one nijesu kadre da nadomjeste kršćansku 
ljubav, koja ima jedini o\Y)„da koristi drugima”. Jedino Crkva 
posjeduje ovu ljubav: nitko je nema osim nje, jer njezina ljubav 
teče iz Srca Isusova. Eto zašto je nemoguće riješiti socijalno 
pitanje bez Crkve. 

10. Država i njezine socijalne dužnosti. 

Poslije Crkve dolazi u obzir država za riješenje socijalnog, 
radničkog pitanja. Sv. Otac misli na kršćansku državu. Njezin 
je cilj da promiče dobro -zakonima i ustanovama. Blagostanje za¬ 
jednice i pojedinaca — to je cilj države. Njezina sreća ovisi o ču- 
dorednosti, urednosti obiteljskog života, obrane vjere i pravedno¬ 
sti, pravedno podijeljenih javnih tereta, procvata trgovine, obrta, 
poljodjelstva, znanosti, umjetnosti... Ova sredstva kadra su da 
poprave i stanje beskućnika. Koliko više država izvrši ovu svoju 
socijalnu dužnost, toliko će manja biti nužda od individualnih 
inicijativa. 

Uz ovu opću dužnost država ima i posebnu, da se brine za 
proletere i njihovo dobrostanje. Mora to činiti, jer to traži pra¬ 
vica, koja hoće da se dade svakomu svoje. Vlast mora jednako 
štiti interese svih klasa držeći se strogo propisa distributivne 
pravde. 

Leon XIII. hvali rad pravnika i odličnih sociologa i uopće rad 
svih ljudi znanosti. Hvali i rad obrtnika, ali tvrdi, da je rad pro¬ 
letera „najviše koristan i nuždan, pa to vršili bilo u polju bilo 
u radionicama.” Njihov rad je tolik, da —”a to je najistinitije,, 
— „države postaju bogate samo trudom radnika.” Uprav radi 
toga da država udovolji socijalnoj pravdi, mora se brinuti za 
beskućnike: za njihov stan, hranu i odijelo. Ona uvijek mora po¬ 
dupirati popravak stanja radnog naroda. Država ne smije trpjeti, 

da su nevoljni oni, od kojih potječu tolika nužna dobra za za¬ 
jednicu. 

Država je dužna brinuti se za zajednicu i za pojedince. Zaje¬ 
dničko dobro vrhovni je zakon vlasti. I vjera i filozofija uče, 
da država ima skrbiti se ne za one koji vladaju, već za one ko¬ 
jima se vlada. Prijeti li kakva pogibelj pojedincu ili zajednici, 
a drukčije se ne može zapriječiti, „ tada je nužno da u pomoć do¬ 
đe javna vlast” Budući da su za opće i privatno dobro od veli¬ 
ke potrebe: mirni odnošaji, međusobni sklad, uredan obiteljski 
život prema Božjim i naravnim zakonima, vjera čašćena, ćudoređe 
nepovrijeđeno, a građani zdravi i krepki:—to država mora nasto¬ 
jati da zapriječi pobune među radništvom, širenje nemorala —po 
radionicama i nepravedne terete, koje bi namećali gospodari rad¬ 
nicima. ,,U tim prilikama — veli Leon— treba daše upotrebi 
sila i ugled zakona, u stalnim granicama” Država smije toliko 
se upletati u ove stvari, koliko je nužno da zlo odstrani. Ona 
je osvetiteljica nepravde. 

Država ima posebnu dužnost da štiti prava slabih i siroma¬ 
šnih, jer bogataši imaju i toliko drugih srestava da se brane. 
Za radnike „treba da se država brine s osobitom pomnjom” 
Isto tako treba da štiti privatni posjed. Pravednost zabranjuje 
ukrasti tuđe u ime neke „besmislene jednakosti.” Pošten rad 
— to je put k poboljšanju radničkih prilika. Država mora obuz¬ 
dati prevratne želje onih, koji hoće da počine nepravdu. Otima¬ 
čina nije nikad dopuštena. 

Katkad se dogodi, da radnici dogovorno obustave rad. Štraj¬ 
ku ju: ili jer je rad predug i pretežak ili jer je plaća malena. 
Država da ne trpe javno blagostanje i društveni mir, mora da 
„ zakonima predusretne te zapriječi da zlo ne bukne.” Mora na¬ 
stupiti kao posrednica između rada i kapitala. To je njezina 
socijalna dužnost. — Država mora da brani i duševna dobra radnika: 
spoznaju za istinom i ljubav prema dobru. To je ljudsko dosto¬ 
janstvo—i država ga ima da štiti. Radi toga je nužno da u dane 
svetačne prestane svaki rad u tvornicama i na poljima. U te dane 
treba misliti na dobra nebeska. 

Još nešto. Leon uči, da je pretjeran rad protivan pravdi i čo¬ 
vječnosti. Rad ne smije trajati više nego to dopuštaju fizičke 
.sile radnika. Velik rad na pr. pod zemljom, zahtijeva kraće tra¬ 
janje. Žena i djeca ne smiju se opteretiti teškim radovima, koji 
-su za ljude. Djecu treba čuvati od teških tvorničkih radova, da 

im ne ugine mladenački razvoj. Uopće sve vrste rada moraju 
imati toliko odmora, koliko treba da se nadoknadi „ izgubljena 
snaga radnika” 

Pri sklapanju ugovora za rad radnik se ne može obvezati 
na pretjeran rad, tako da nebi bio kadar vršiti drugih svojih 
dužnosti prema Bogu i bližnjemu. Pa iako su se radnik i gos¬ 
podar slobodno složili o visini plaće, ipak bi bilo protiv naravnog 
prava, kad bi ugovorena plaća bila nedostatna radniku, da ga 
hrani. Ako je radnik nuždom prisiljen da primi i nižu plaću od 
onog, što mu je dosta da preživi — onda je to nasilje. Minimum 
je plaće pitanje pravednosti. 

Nije poželjno da se država direktno upliće u radnička pita¬ 
nja. Nek to čini preko radničkih korporacija braneći njihove 
odluke o plaći i o zaštiti zdravlja radništva. Ako pak radnik 
dobije dostatnu plaću, da može pristojno preživjeti on i njegova, 
obitelj, onda nek štedi. Tako će doći i do malog posjeda. Odatle 
će biti mnoge koristi: 1. pravednija razdioba dobara, 2. Radnik 
će veselije raditi svoj posjed i 3. Radnik će zavoljeti svoj kraj. 
To će država postići, ako privatni posjed ne optereti, „ velikim 
nametima i porezima” Bilo bi nepravedno i nečovječno, „ako 
bi od privatnih dobara, a ime poreza” više uzimala nego je 
potrebno. 

11. Socijalne dužnosti gospodara i radnika. 

Kao što Crkva i država, tako i gospodari i radnici imaju 
svoje socijalne dužnosti. Sloga gospodara i radnika uvelike pri¬ 
pomaže riješen je socijalnih problema. U obzir dolaze: osiguranje 
radnika, udova i djece protiv raznih iznenađenja, oslabljenja i 
smrti; zatim zakloništa za djecu, djevojke, mladiće i starce. Na 
prvom su pak mjestu radničke zadruge, koje su osobito u staro¬ 
drevna vremena cvale. Danas ih treba obnoviti i reformirati. 
Sama narav daje pravo za udruživanje u poštenu svrhu . Čovjek 
je sam slab: potreban je tuđe pomoći. Kao što se čovjek po naravi 
udružuje u građansko društvo, isto tako sastaje se i u svoja sta- 
leška. Građansko je društvo javno, dočim je staleško privatno. 
Država nije u vlasti da mu zabrani da opstoji. Jedino ako sta- 
leška društva imaju za cilj nešto što je protiv poštenja, pravedno¬ 
sti i dobra zajednice — tad ona ima pravo da im ili pravila ne 
odobri ili, ako opstoje, da ih raspusti. 

Sv. Otac izričito spominje da država nema prava pačati se. 

u redovničke zadruge. Njih stvara auktoritet Crkve i pobožnost 
vjernika. Stvorene su za poštene ciljeve iz poštenih razloga. A jer 
su vjerska društva, s pravom se pokoravaju samo Crkvi”. Dr¬ 
žava ne smije uzurpirati nikakvu vlast nad njima. Ona ih mora 
samo respektirati i braniti protiv nepravde, ako ustreba. Moderna 
je država prekoračila granice svojih prava, kad je sekvestrirala 
crkvena dobra ili dokinula redovničke zadruge. To je bila pljačka 
i nasilje protiv naravnog i pozitivnog Božjeg zakona. 

Isto tako država ne može spriječiti radnicima da se udru¬ 
žuju u katolička društva . Ima sila protukršćanskih radničkih dru¬ 
štava. Kršćanski radnik ne smije se u njih učlaniti. Zato mora 
stupiti u svoja katolička radnička društva. Sv. Otac hvali organiza¬ 
tore ovih društava. Država ima dužnost da štiti ova društva, 
„no neka se ipak ne miješa u njihov nutarnji ustroj” . Njihov 
ustroj ovisi od vrste radnika, od vremenskih i nacijonalnih pri¬ 
lika. Jedno je stalno, da ta društva moraju dati radnicima takva 
sredstva, da po vlastitom društvu umnože, što više mogu, dobra 
duševna, tjelesna i obiteljska. Njihov prvi cilj mora biti religiozni 
duh i ćudorednost članova. Prije duh, a onda tijelo. U tome i jest 
bitna razlika između kršćanskih radničkih društava i onih ma¬ 
terijalističkog socijalizma. Radnika treba učiti, što mora vjero¬ 
vati, ufati se i činiti za vječni spas. Treba ga upozoriti na krive 
nazore i čuvati od pokvare. Kršćanski radnik ima svetkovati dan 
svetačni, ljubiti Crkvu, vršiti njezine zapovijedi, primati Sv. Sa¬ 
kramente. I radnik je pozvan na — svetost . 

Ako su radnička društva bazirana na kršćanskoj vjeri, lako 
je regulirati odnošaje između članova. Iad su i međusobna lju¬ 
bav, mir i solidarnost garantirane. Zajednička dobra u društvu 
treba pravedno upravljati, pravedno dijeliti i pravedno članove 
pomagati. Sve nepravde u društvu ima rješavati zbor najčestitijih 
članova. Osobito nek radničko društvo providi svojim članovima 
posla i neka ih pomogne u času bolesti, starosti, nesreće. 

Evo načina, koji vodi k sreći i siromahe. On i državu vodi 
do blagostanja. Prvi vjekovi Crkve jamče za istinitost ove tvr¬ 
dnje. U primjeni metoda rada prošlosti ključ je sreće privatne 
i javne u društvu i državi. Svijet će osvojiti oni, koji su sinovi, 
str ozari i braniči socijalne pravde i ljubavi u životu . Oni će bla¬ 
gotvorno djelovati i na zle — i obratit će ih. To je cilj i zadaća 
katoličkih društava. Ona će uz Crkvu i državu riješiti socijalno pi¬ 
tanje uklonivši pogibelj socijalne revolucije, razdora, borba, krvi 

i nemira. Kršćansko ćudoređe, plod vjere Kristove, preporodit 
će radnike i riješit će nas socijalnih potresa. Crkva će u socijal¬ 
nom dvoboju između rada i kapitala izvršiti svoju socijalnu duž¬ 
nost. Ona će je izvršiti „velikim izlivom kršćanske ljubavi”, ko¬ 
ja je bit Evanđelja. 

Veliki socijalni nauk Leona XIII. vjerni sinovi Crkve obje¬ 
ručke su prihvatili. U Francuskoj učenici Liege-ške škole, u Ita¬ 
liji Toniolo, Bonomelli, Rezzara; u Njemačkoj Pieper, liitze, 
Pesch; u Austriji Lichtenstein ; u Belgiji Pottier, Rutten, Helle- 
putte; u Sloveniji Krek, Lampe ... Sve katoličke zemlje dale su 
svoje najprobranije sinove pod zastave socijalnog katolicizma. 
Rerum nov a rum je bila Program i Zastava. 

12. Apologet katoličke socijalne ideje. 

Ideje izražene u Enciklici Rerum novarum jednako su daleko 
od oba ekstrema: desnice-liberalizma i lijevice-socijalizma. Leon 
pobija idejnu bazu jednog i drugoga. Liberalizam, desničarska re¬ 
akcija, uči da je privatno vlasništvo apsolutno pravo, u koje nitko 
ne smije ni dirnuti ni kontrolirati ga. Posjednik ima pravo uten- 
di i abutendi sa svojom imovinom. Socijalizam naprotiv, čedo 
lijevičarske reakcije, uči daje privatno vlasništvo — krađa. Ono 
mu je izvorom svih zala i socijalnih nepravda. Zato hoće da ga 
ukine i da sve ljude izjednači stvorivši od posjeda svih ljudi dr¬ 
žavnu zajednicu dobara za sve. 

Leon XIII. uči da su liberalni i socijalistički socijalni nauk 
dva oprečna pola. Dva ekstrema. Dvije zablude. Privatno je vla¬ 
sništvo, veli on protiv socijalista, naravno pravo. Ono je baza so¬ 
cijalnog zajedničkog življenja. Ali to pravo, ističe protiv libera- 
laca, i) ako je naravno, nikako nije apsolutno. I naravno pravo 
privatnog posjeda ima svojih granica. Privatni posjed mora biti 
u harmoniji sa temeljnim zakonom doličnog življenja svih članova 
socijalne zajednice. Svi imaju pravo da imadu nužne stvari za 
život. U bogatstvu treba razlikovati zakoniti posjed od zakonite 
uporabe. Sv. Toma uči, s obzirom na uporabu bogatstva, da čo¬ 
vjek ima posjedovati vanjska dobra kao da su zajednička, tako 
da u slučaju potrebe i siromasi imaju od njih svoj dio za uzdr- 
žanje. To uči i Leon protiv liberalizma. Ovaj njegov nauk današ¬ 
nji katolički sociolozi nazivlju socijalnom funkcijom privatnoga 
vlasništva. 

Liberalizam, slijedeći svoj individualistički pravac, niječe 

radništvu pravo da se udruzi, organizira. Radi toga i jesu u li¬ 
beralnoj državi rad i radnik izvrgnuti sili kapitala. Protiv ove 
državne diktature socijalizam je proglasio diktaturu proletarijata 
upavši u protivni ekstrem. U crvenoj državi gradjansko pravo 
i pravo na vladu ima samo proletarijat. Druge klase moraju ro¬ 
bovati: jer su njihovi interesi u opreci sonim radničkima. Klasna 
je borba hereditarna nužda, uči Marks. Homo homini lupus. Pro- 
leterijat je za sve druge socijalne klase-krvoločni vuk. Docet 
Russia. Kriče socijalistički ekstremisti: socijalni mir nastupit će 
striumfom radničke klase, rada nad kapitalom. 

Leon XIII. uči, da su obe teze, liberalna i socijalistička, 
pogrješne. On uči zlatnu sredinu. Protiv liberalizma veli: radnik 
ima pravo po naravi da se udružuje. On ima prirodno pravo da 
se organizira. Ali, uči protiv socijalizma, i pravo na udruživanje 
radnika ima granica. Ako radnička organizacija ima ciljeve protiv 
poštenju, miru, socijalnoj pravdi, i sigurnosti, tad nema prava 
na opstanak. Leon izričito osuđuje svaki klasni ekskluzivizam: to 
je u sebi socijalna nepravda. Jedna od takvih socijalnih nepravda 
bila bi diktatura proleterijata, buržuazije ili agraraca. Antisocijal- 
no je pretpostaviti jednu klasu drugoj i medjusobno ih proglasiti 
neprijateljicama. U društvu kao i u svemiru nužna je harmonija. 

Napokon s obzirom na intervenciju države u socijalnim pro¬ 
blemima liberalizam je proglasio državni agnosticizam. Liberalna 
se je država ograničila da intervenira u socijalnim problemima 
samo onda, kad je u pitanju javni poredak. Njezina je uloga 
čisto policijska. Naprotiv socijalizam uči skroz protivno, da sve 
socijalne probleme ima da rješava država. Država je po nauci 
socijalističkih teoretičara, producent svih društvenih dobara — i 
zato samo ona može da garantira socijalnu pravdu. 

Leon XIII. jasno i odlučno osuđuje i agnosticizam libera¬ 
lizma i etatizam socijalizma. On uči i opet zlatnu sredinu: država 
ima dužnost da potiče i pomaže riješenje socijalnih problema. Ne 
ništa — kako bi htjeli liberalci, ali ne ni sve, kako uče socijalisti. 
Ona treba da promiče dobrostanje radništva, inače se ogrješuje 
protiv socijalne pravde. Mora kontrolirati razdiobu proizvedenih 
dobara: i radnik mora imati dobar dio od dobara, koja je svojim 
znojem izradio. Pače država mora stati na strani radnika, jer on 
je glavni faktor u gomilanju društvenoga bogatstva, i ne može da 
bude ničiji interes, a najmanje države, da je u bijedi i siromaštvu 
onaj, koji toliko zadužuje čitavo društvo. Ali država ne smije 

prekoračiti granica. Leon umno zapaža: Ona ne smije apsorbirati 
uloge građanina i obitelji. 

Još jedna opaska. I socijalizam i liberalizam robovi su kri¬ 
vih ideja — oni u radniku vide samo materijalno sredstvo proiz¬ 
vodnje. Leon pak uči: radnik nije ratilo, broj, materija 
on ima svojih moralnih i duhovnih zahtjeva. U socijalnoj ideolo¬ 
giji liberalizma korist je jedini kriterij pri rješavanju socijalnih 
problema. Ne, odgovara Leon, socijalna pravda je regulator soci¬ 
jalnog života, koji najviše oplođuje divna krepost — kršćanska 
Charitas. Naravno je, da su one krive idejne baze dovele socija¬ 
lizam i kapitalizam u nemoralne vode, u kojima se truju sljedbe¬ 
nici i Kapitala i Marksa. 

Koliko je bio genijalan Leon, Otac kršćanskih radnika! Nje¬ 
govo je oko zapazilo sva lica u drami socijalnog života. Svima 
priznaje rad i volju. Ali i nad voljom socijalnih lica naglašuje 
nepovredljive principe Pravde i Ljubavi. Pravda i Ljubav—one 
su pred i nad slobodnom voljom socijalnih faktora. Socijalna 
pravda konkretni je oblik volje Vrhovnog Bića, kojom ravna 
fizičkim i moralnim svijetom. Radi toga veliki Leon, kao kva¬ 
lificirani učitelj morala, i u rješavanju socijalnog problema pret¬ 
postavlja svim drugima religiozno-moralne faktore, koje jednako 
niječu i liberalizam i socijalizam. Stoga oni i jesu dvije grdne 
hereze, koje su narušile socijalni mir u Kraljevstvu Krista Kralja. 

13. Perspektiva budu nosti. 

Enciklika Rerum novarum još nije osvojila svijet, lo je 
zadaća Katoličke Akcije. Njezin je cilj: očistiti i prosvijetliti du¬ 
hove, rekristijanizirati modernog čovjeka ulivši mu u dušu uvje¬ 
renje, da je nužno staviti na bazu privatnog i socijalnog života 
kršćanski red, a na svodu moralnog života užeći vječne luči, čije 
će se svijetle zrake prosuti na vođe i socijalne borce pri skuplja¬ 
nju i obrani dobrih sinova Božjih. 

Ipak Rerum novarum, i ako još nije osvojila svijet, pobolj¬ 
šala je uvelike prilike katolicizma u svijetu. Prije nje Voltaire, 
Eucken, Heine Crkvi su proricali propast, neminovnu smrt. Crkva 
ih je sve pokapala i pod uzglavlje im stavila njihove filozofije, 
socijalne traktate i pjesme, da trunu u prašini svojih auktora. 
Rerum novarum bila je vijesnica katoličkog proljeća. 

U Leonovo vrijeme četiri su ideje osvajale svijet: Studij 
tehničkog napretka, kult znanosti i umjetnosti, lijepa knjiga i 
socijalna pravda. Četiri tvrdjave iz kojih se je pucalo na Civita- 

tem Dei. Genij Leonov odgovorio je preko Enciklika na sve mo 
derne napadaje na Crkvu. Lišili su ga vremenitog suverenitata - 
a on je svojim suverenim umno dominirao svijet. Italija je bila 
plijen masonerije i kardućijanizma. Bezbožni, satanski pjesnik 
opojio je mlade generacije jednom odom, punom antiklerikalnog 

bijesa: 

„ Savi, guerrier, poeti ed operai. 

,,Tutti ci diam la mano; 

„Đuro lavor negli anni, e lieve omai: 

„Minammo ii Vaticano... ” 

U svojoj bolesnoj mašti vidio je Carducci iskrsnuti jednu 
ludu nadu, bezbožnu i bijednu —porušenje Vatikana, ,,1' orrenda 
mole,” a tibersko crnomanjasto djevojče upozorava prolaznike: 

„Son la rovina. 

,, D'un onta senza nome ..." To je bila Italija Viktora Ema- 
nuela, Cavoura, Garibaldija: Italija liberalizma. Svoje grdne gri¬ 
jehe liberalna Italija pere u pokori pod oštrim, željeznim bičem 
fašističke diktature. Umr'o je Carducci iz talijanskog života briše 
se i posljednji trag liberalnog creda —a Vatikan je tu... 

Sijač je bio Leon. Sijao je katoličke ideje. Dao je si¬ 
gurne smjernice za sve vrste katoličkog rada. Veli tal. kat. no¬ 
vinar Calligari, da je još uvijek svježa i plodna nauka Leonova: 

Ancora jeconda l’azione, ii pensiero, Vopera, le direttive del 
’cattolicesimo P (LUnita Cattolica, 19. srpnja 1928.). I tvrdi „Mi 
smo duhovno u etičko-socijalnim idejama, koje je Leon XIII. 
dao Crkvi za vanjski rad. Leonov period slijedi. „Leon je bio 
veliki sijač kršćanskih ideja, prorok budućih događaja, vidoviti 
genij, koji je odgonetnuo tajne Providnosti, da opremi Crkvu 
za nove bojeve. Pape poslije Leona XIII. baštinici su njegova 
duha. Pio, Benedikt i Pio beru plodove njegovih preporodnih 
ideja. Katolički Preporod u njemu ima Oca i Učitelja: ,,ll periodo 
Leoniano continua.” 

Cijela Crkva veliča ime i slavi uspomenu velikog soci¬ 
jalnog Pape Leona. Kršćansko radništvo cijelog svijeta svojim 
žuljavim rukama plete Ocu Kršćanskog Radnog Naroda krunu od 
neuvelih ruža, crvenih kao što je njihova vrela ljubav, uvijek svje¬ 
žih kao što je svježa draga uspomena na Le on a - U č 1 1 e 1 ja 
Katoličke Socijalne Politike. Velikom socijalnom I a- 
pi, učitelju socijalne pravde, vječna ljubav i slava! 





























